টম ক্ল্যানসি
থোমাস লিও “টম” ক্ল্যানসি জুনিওর (ইংরেজি: Thomas Leo "Tom" Clancy, Jr.) (এপ্রিল ১২ ১৯৪৭- ১ অক্টোবর ২০১৩) ছিলেন একজন আমেরিকান লেখক ও ইতিহাসবিদ তিনি মূলত পরিচিত তার লেখা গুপ্তচরবৃত্তিক ও সামরিক বিজ্ঞান নিয়ে লেখা বইগুলোর জন্য যেগুলো স্নায়ুযুদ্ধের চলাকালীন সময় ও তার পরবর্তী নিয়ে লেখা। তিনি আরো বিখ্যাত তার নামে তৈরি একটি ভিডিও গেম চরিত্রের জন্য। তার সতেরোটি উপন্যাস বেস্টসেলার এবং এখন পর্যন্ত তার বই-এর ১০ কোটির অধিক কপি বিক্রি হয়েছে। টম ক্ল্যান্সি ১৯৪৭ সালের ১২-ই এপ্রিল যুক্তরাষ্ট্রের মেরিল্যান্ড অঙ্গরাজ্যের বাল্টিমোর শহরে জন্মগ্রহণ করেন, এবং একটি অপ্রকাশিত রোগে তিনি ২০১৩ সালের পহেলা অক্টোবর মেরিল্যান্ড অঙ্গরাজ্যের বাল্টিমোর শহরেই মৃত্যুবরণ করেন।